د افغانی سرې میاشتې له لوری پکتیکا ولایت کې ۳۷ تنه راټول شویو سوالګرو سره نغدی مرسته ترسره شوه نن یکشنبه د روان ۱۴۴۵ کال د شعبان میاشتې ۲۸مه نیټه د افغانی سرې میاشتې پکتیکا نماینده ګۍ رئیس ښاغلی مولوی عارف الله «حامد»، څانګې کارکوونکو او امنیه قومندانۍ استازی په شتون پکتیکا ولایت کې ۳۷ سوالګرو ته ۱۷۴۰۰۰ یو سل او څلور اویا زره افغانی نغدی مرسته ووېشل شوه. د طرزالعمل مطابق دوو تنو هر شخص ته ۴۰۰۰ او درې تنو هر شخص ته ۲۰۰۰ افغانی او ۳۲ تنو هر شخص ته ۵۰۰۰ افغانی ووېشل شوې. د امیرالمؤمنین حفظ الله د فرمان په اساس پکتیکا ولایت کې د امنیه قومندانۍ لخوا سوالګر راټول،بایمیتریک او سرې میاشتې ریاست ته د مرستې په موخه ۵۹ تنه سوالګر معرفی شوی وو، چې له جملې یې ۳۷ تنه مستحق سروې او ارزیابی شوی وو او نن ورځ نغدی مرسته ورته ووېشل شوه. د یادونې وړ ده چې یاده پروسه به وروسته له دې هم دوام لری او د امنیه قومندانۍ له لوری به سوالګر راټول او سرې میاشتې ته د مرستې په موخه معرفی کیږی.